ประท้วง
เข้มข้นและดุเดือด น่าติดตามอย่างยิ่งกับการประท้วงบอร์ดของสหภาพพนักงานธนาคารออมสิน หลายร้อยคนที่ใส่เสื้อ &#8220;กลุ่มเพื่อนเลอศักดิ์&#8221; ออกมาเคลื่อนไหว เพราะไม่พอใจผลประกอบการไตรมาสแรกของธนาคารที่ออกมา กำไรแค่ 1,400 ล้านบาท จากช่วงเดียวกันของปีก่อนที่กำไร 6,000 ล้านบาท
14 พ.ค. 2555

เข้มข้นและดุเดือด น่าติดตามอย่างยิ่งกับการประท้วงบอร์ดของสหภาพพนักงานธนาคารออมสิน หลายร้อยคนที่ใส่เสื้อ “กลุ่มเพื่อนเลอศักดิ์” ออกมาเคลื่อนไหว เพราะไม่พอใจผลประกอบการไตรมาสแรกของธนาคารที่ออกมา กำไรแค่ 1,400 ล้านบาท จากช่วงเดียวกันของปีก่อนที่กำไร 6,000 ล้านบาท 
จะไม่ให้โวยได้ยังไง เพราะกำไรของธนาคารส่วนหนึ่งก็คือโบนัสของพนักงาน กำไรหดเท่าไหร่ ก็หมายถึงเงินในกระเป๋าพนักงานลดลงตามไปด้วย
มันก็น่าแปลกที่มาประท้วง ไม่เอาบอร์ด ช่วงที่คุณพี่เหมา เลอศักดิ์ จุลเทศ ผู้อำนวยการธนาคารออมสิน กำลังจะหมดวาระ และอยู่ในช่วงของการพิจารณาต่ออายุ 
พนักงานออมสินหน้าบ่นอุบ ว่า ตั้งแต่เปลี่ยนบอร์ดแบงก์มา 56 เดือนนี้ การทำงานของแบงก์ตกต่ำสุดๆ 
จะพิจารณาอะไรก็ติดๆ ขัดๆ งานไม่เดิน เพราะประธานเล่นรวบงานไปไว้ในกำมือ แถมยังเอาแบงก์ไปสนองนโยบายประชานิยมเต็มสูบ
ทางสหภาพจึงเห็นว่า ถ้าปล่อยไว้อย่างนี้มีหวังคงลำบาก เลยออกมารวมตัวกันใส่เสื้อประท้วงกัน 
ว่าแต่น่าสงสัย ทำไมประท้วงบอร์ดต้องใส่เสื้อ กลุ่มเพื่อนเลอศักดิ์ด้วย อย่างนี้มันแบ่งข้างกันเห็นๆ หรือกำลังจะบอกเป็นนัยว่า บอร์ดแบงก์ออมสิน กับเฮียเลอศักดิ์ เค้ากำลังซดเกาเหลากันอยู่ 
จริงหรือมั่ว อีกสักพักก็รู้ว่าไผเป็นไผ !!